האח הגדול עונה 14
התרחשויות בולטות

ביום ה-4, נכנס לבית יהב ארהבור, במסגרת כניסת ביניים, לאחר ששני הדיירים ה"לא אמיתיים", "גאיה" ו"יהודה", יצאו מהבית עם סיום המשימה הסודית.
ביום ה-7, נכנסו לבית יוסי פריאנטי ועינב שרי, במסגרת כניסת ביניים.
ביום ה-13, נלקחה המתמודדת קורלי לרוסה מהבית לבדיקות רפואיות, לאחר שחשה ברע. ביום ה-15 קורלי הוחזרה לבית.
ביום ה-25, נכנסה לבית מלאני למברסקי, במסגרת כניסת ביניים. מלאני נכנסה לבית כבר ביום הראשון תחת השם הבדוי "גאיה", כדיירת AI, ויצאה ביום הרביעי בסיום המשימה הסודית. כעת נכנסה מלאני באופן מלא לבית ותחת זהותה האמיתית.
ביום ה-30, נערכה הדחת הזוגות הראשונה בתולדות האח הגדול. הדיירים התחלקו לזוגות, במסגרתם הגולשים בבית הצביעו לזוג האהוב עליהם. הזוג הכי פחות אהוב, עמד להדחה, אחד נגד השני (בדומה להדחת הדו-קרב מהעונה הקודמת) זוג זה היו עידן ויוסי, ובתום ההדחה, הודח עידן מהבית.
ביום ה-32, הוצאו כל הדיירים מהבית, למעט חיים. חיים "החזיר את הדיירים בזמן" לאירוע הכניסה. במסגרת החזרה בזמן, כל הדיירים לבשו את הבגדים אותם לבשו באירוע הכניסה, כך גם המנחים. חיים (הדייר הראשון שנכנס באירוע הכניסה) היה צריך לבחור דייר אחד שיכנס חזרה לבית, ובחר באור. לאחר מכן, גם אור היה צריך להחזיר דייר לבית, ובחר בדני. כך הרצף נמשך: דני בחר ביוסי, יוסי בחר ביהב, יהב בחר בהדר והדר בחרה באמילי. כתוצאה מכך, נותרו שבעה דיירים מחוץ לבית: בן, ברק, מלאני, נועם, עינב, פרידה וקורלי, שהועמדו להדחה השביעית של העונה. בסוף הערב, הדייר שהודח היה ברק.
ביום ה-35, נכנסו לבית צחי פלג ומלי קליגר במסגרת כניסת ביניים. לפני שנכנסו, צחי ומלי "התקשרו" לטלפון הבית והעמידו להדחה באופן פומבי. לאחר העמדתם להדחה בפומבי, שאר הדיירים העמידו גם הם להדחה בפומבי.
ביום ה-46, התחרו ביניהם שישה ממודחי העונה (אורית, דינור, דנה, יהב, עידן וצחי; ברק, לירון ותום ויתרו על ההזדמנות), על הזדמנות לחזור ליום אחד לבית, ובתום אותם 24 שעות אלה, בחרו דיירי הבית בלבד מי מבין שניהם יישאר כדייר קבוע. שני הדיירים שזכו בהזדמנות השנייה היו אורית ועידן, ועידן נשאר כדייר קבוע.
ביום ה-49, התקיימו שתי הדחות בערב אחד: בתחילת הערב הועמדו להדחה אור, אמילי, הדר, מלאני, מלי, נועם, עינב וקורלי (לפי ההעמדות להדחה של הדיירים), והודחה מלי מהבית. לאחר מכן, הועמדו להדחה בהפתעה כל דיירי הבית למעט עידן (שחזר לבית באותו השבוע וקיבל חסינות) והודח בן מהבית.
ביום ה-50, נכנסו לבית חמישה דיירים חדשים במסגרת הכניסה השנייה: איציק עמרם, דיג'יי שארפ, מיכל מושיוב, קרן אוזן ושילה שלום.
ביום ה-58, הקליטה הדיירת אמילי קופר (זמרת במקצועה) סינגל בתוך בית "האח הגדול" בשם "רוקדת בגשם", שהיה זמין בפלטפורמות החל מהיום ה-67 (7 באוגוסט 2024).
ביום ה-58, לאחר סיום משימת ה"אמונות הטפלות", הדיירים התבשרו ש"עומד להיכנס דייר חדש לבית". ביום ה-59, האח הגדול סיפר לדיירים שכל אחד בתורו יכנס לסוויטה, במטרה לענות ל"דייר החדש" על השאלות שלו, ולאחר כל הפגישות, ה"דייר" יכנס לבית כדייר קבוע. כל אחד מהדיירים בתורו, נכנס לסוויטה, שם התבשר להם שאין באמת דייר, ושמדובר במשימה סודית. כדי שהדיירים הנותרים יאמינו לכך שאכן התקיימו מפגשים, היה מותר לדיירים שנכנסו לסוויטה לספר ש"הדייר נראה טוב, ושהוא 'בא מוכן'". בנוסף, לאחר פגישתו של דני עם "הדייר החדש", הוא התבקש להביא קופסת ממתקים להדר (שעוד לא נכנסה לסוויטה), ולמסור לה ש"הדייר" ביקש ממנו למסור לה את זה. לבסוף, הדייר היחיד שעוד לא נפגש עם הדייר החדש, היה חיים, וכשהגיע תורו, חיים נפגש עם אמא שלו.
ביום ה-91, התקיימה ההדחה ה-18, בה הודחה הדיירת אמילי קופר. כתוצאה מההדחה של קופר, בבית נשארו עשרה דיירים, "עשרת הגדולים": אור בן דוד, די ג'יי שארפ, דני צ'רבוננקו, הדר שירי, יוסי פריאנטי, מיכל מושיוב, מלאני למברסקי, נועם מדר, פרידה עוזיאל ושילה שלום.
ביום ה-95, התקיימה הצבעת "הכרטיס הראשון לגמר", במסגרתה הדייר עם מירב הנקודות עלה אוטומטית לגמר. כל אחד מהדיירים דירגו את השלושה שלדעתם הכי מגיע להם להעפיל לגמר: מקום שלישי - 100 נקודות, מקום שני - 200 נקודות, מקום ראשון - 300 נקודות. לאחר שצבר 1,400 נקודות, יוסי קיבל את הכרטיס הראשון לגמר.